আমাদের দেশ প্রিয় বাংলাদেশ। এই দেশের উর্বর মাটিতে জন্মানো গাছ আমাদের নানান মৌসুমে নানান ফলমূল দেয়। ফলমূলের সবচেয়ে ভালো মৌসুম হলো গরমকাল। এই গরমকালের গরমের মাসকে  তাই আমরা মধুমাস বলেই চিনি। আমার সবঋতুই পছন্দ। তবে সেই গরমকালটা তার আলাদা রকমের বৈচিত্র্যময়তা ও ফলমূলের জন্য আলাদা রকম পছন্দ। বাংলাদেশের প্রত্যেক ঋতুই যেন আলাদাভাবে প্রত্যেক ঋতুতে সাজে। গ্রীষ্মকালেও আলাদারূপে রূপবতী হয়। এই মধুমাসে আম, জাম, কাঁঠাল ইত্যাদি ফলও আমার খুব পছন্দ। মধুমাসে প্রকৃতির চারদিক যেন এবং অপূর্ব বার্তা নিয়ে আসে। কৃষকের মুখে তপ্তরোদে কাজ করার পরও যে হাসি তা যেন অম্লান হাসি। চারদিক যেন মধুময় ফলের ঘ্রাণে আচ্ছন্ন হয়ে আছে। গাছের ছায়া যেন গরমকালে অমূল্য এক রত্ন। রোদের আলোয় গাছের পাতার নড়াচড়া যেন এক  অপরূপ খেলা। এই সময় আমরা কয়েকজন বন্ধুরা মিলে গাছের আম পাড়তাম। কাঁচা আম লবণ-মরিচ দিয়ে খেতাম। সেই স্মৃতি যেন আজও অমলিন। স্মৃতির পাতায় পাতায় যেন গেঁথে আছে মধুমাসের অপরূপ বৈচিত্র্য। সত্যিই এই রূপ যেন সৃষ্টিকর্তার এক অপূর্ব সৃষ্টি। যা আমাদের শুধু আনন্দই দেয় না আমাদের করে মুগ্ধ ও গর্বিত।